বিবর্তনের ধারার একটা সময়ে গাছের শীর্ষদেশে বসবাস শুরু করতে থাকা শ্লথ ধীরে ধীরে সে পরিবেশেই অভিযোজিত হতে থাকে। সেই খাদ্যাভ্যাসেই তারা অভ্যস্ত হয়ে যায়। বিশেষত Bradypus গণের শ্লথগুলো খাদ্যের জন্য শুধুমাত্র গাছের পাতার উপর নির্ভর করে থাকে। গাছের পাতা থেকে প্রাপ্ত শক্তির পরিমাণ অন্যান্য ফল মূল কিংবা আমিষ খাদ্য থেকে প্রাপ্ত শক্তির তুলনায় অনেক কম। তাই শুধুমাত্র গাছের পাতা খেয়ে বেঁচে থাকা শ্লথগুলো অন্যান্য প্রাণীগুলোর তুলনায় বেশ কম শক্তি উৎপন্ন করে।